
P a k e i č i u Lietuvos kariuomenės vado 2016 m. sausio 18 d. įsakymą Nr. V-70 „Dėl Leidimų orlaivių skrydžiams draudžiamose arba ribojamose zonose išdavimo tvarkos aprašo patvirtinimo“ ir jį išdėstau nauja redakcija:

„LIETUVOS KARIUOMENĖS VADAS

ĮSAKYMAS
DĖL ORLAIVIŲ SKRYDŽIŲ DRAUDŽIAMOJOJE ARBA RIBOJAMOJOJE ZONOJE TVARKOS APRAŠO PATVIRTINIMO

Vadovaudamasis Lietuvos Respublikos aviacijos įstatymo 35 straipsnio 6 dalimi, 
t v i r t i n u Orlaivių skrydžių draudžiamojoje arba ribojamojoje zonoje tvarkos aprašą (pridedama).“



Lietuvos kariuomenės vadas			 gen. ltn. Valdemaras Rupšys 

PATVIRTINTA
Lietuvos kariuomenės vado
2016 m. sausio 18 d.
įsakymu Nr. V-70
(Lietuvos kariuomenės vado 
2020 m. gegužės 13 d. įsakymo 
Nr. V-574  redakcija)




 SKYRIUS


.	 Orlaivių skrydžių draudžiamojoje arba ribojamojoje zonoje tvarkos aprašas (toliau – tvarkos aprašas) reglamentuoja leidimų orlaivių skrydžiams draudžiamojoje arba ribojamojoje zonoje išdavimo ir tokių skrydžių vykdymo sąlygas ir tvarką. 
.	 Tvarkos apraše vartojamos sąvokos suprantamos taip, kaip nurodyta Lietuvos Respublikos aviacijos įstatyme (toliau – Aviacijos įstatymas), Lietuvos Respublikos oro erdvės organizavimo taisyklėse, patvirtintose Lietuvos Respublikos Vyriausybės 2004 m. kovo 17 d. nutarimu Nr. 285 „Dėl Lietuvos Respublikos oro erdvės organizavimo taisyklių patvirtinimo“ (toliau − Oro erdvės organizavimo taisyklės), ir Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatyme.
.	 Leidimas civilinių orlaivių skrydžiams draudžiamojoje arba ribojamojoje zonoje yra privalomas.

.	 Leidimai civilinių orlaivių, išskyrus bepiločius orlaivius, skrydžiams draudžiamojoje arba ribojamojoje zonoje (toliau – leidimai) gali būti išduodami tik išimtinio būtinumo atveju, kai skrydis būtinas draudžiamojoje zonoje esančių strateginę reikšmę nacionaliniam saugumui užtikrinti turinčių objektų, patenkančių į Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių sąrašą (patvirtintą įstatymu), veiklai vykdyti, stebėti ar kontroliuoti.
.	 Kitu, nei šio tvarkos aprašo 4 punkte nurodytu atveju leidimai išduodami, jei paraiška vykdyti skrydį suderinta su zonos steigėjais.	
.	 Paraiška dėl leidimo skristi draudžiamojoje arba ribojamojoje zonoje suteikimo (toliau – paraiška) siunčiama Lietuvos kariuomenės Karinėms oro pajėgoms (toliau – KOP) elektroniniu paštu paraiskos.kop@mil.lt ir apie skrydžio vykdymą pranešama tel. +370 800 01 236 arba tel. +370 37 30 7504.
.	 Pareiškėjas, prieš išsiųsdamas paraišką, užpildo paraiškos A dalį ir joje nurodo:
.	planuojamo skrydžio datą ir laiką;
.	detalų planuojamo skrydžio maršrutą;
.	draudžiamosios arba ribojamosios zonos pavadinimą ar numerį;
.	informaciją apie radiolokacinį atsakiklį ir radijo ryšio įrangą;
.	orlaivio tipą ir registracijos numerį;
.	šaukinį;
.	skrydžio tikslą;
.	pateikia dokumentą, pagrindžiantį skrydžio tikslą (esant galimybei), ir skrydžio suderinimo su zonos steigėju arba su suinteresuotu juridiniu asmeniu raštą. Draudžiamosios zonos,  zonų steigėjų ir suinteresuotų juridinių asmenų sąrašas pateikiamas priede (toliau – priedas);
.	orlaivio vado vardą, pavardę ir jo kontaktinius duomenis;
.	 pareiškėjo kontaktinius duomenis.
.	Sprendimą dėl leidimo išdavimo civilinių orlaivių, išskyrus bepiločius orlaivius, skrydžiams draudžiamojoje arba ribojamojoje zonoje priima KOP vadas arba jo įgaliotas asmuo, atsižvelgęs į zonos steigėjo arba suinteresuoto juridinio asmens pateiktą rekomendaciją.
.	Priimtas sprendimas perduodamas užpildant paraiškos B dalį ir persiunčiant paraišką pareiškėjui, valstybės įmonės „Oro navigacija“ Skrydžių srautų planavimo ir duomenų dorojimo skyriui (el. p. fmp@ans.lt) ir, esant poreikiui, zonos steigėjui arba suinteresuotam juridiniam asmeniui paraiškoje ir priede nurodytais kontaktais.
.	Pareiškėjas paraišką pateikia KOP ne vėliau kaip prieš 3 (tris), o sprendimas priimamas ne vėliau kaip likus 1 (vienai) darbo dienai iki numatomo skrydžio.
.	Pareiškėjas privalo:
.	 užtikrinti, kad skrydžio vykdymo metu būtų laikomasi Aviacijos įstatyme, Oro erdvės organizavimo taisyklėse ir kituose, aviacinę veiklą reglamentuojančiuose, dokumentuose nustatytų ir išduotame leidime nurodytų skrydžio sąlygų;
.	informuoti KOP operatyvinį budėtoją (toliau – KOP OB) tel. +370 37 30 7504, tel. +370 800 01 236 arba elektroniniu paštu paraiskos.kop@mil.lt ir valstybės įmonės „Oro navigacija“ Skrydžių srautų planavimo ir duomenų dorojimo skyrių (el. p. fmp@ans.lt), jei skrydis dėl kokių nors priežasčių nebus vykdomas. 
.	Skrydžiui suteiktas leidimo numeris privalomai turi būti įrašytas skrydžio plano 18 laukelyje (kita informacija), o 15 laukelyje (skrydžio maršrutas) privalomai turi būti nurodytos draudžiamosios ir / arba ribojamosios zonos, į kurias įskristi yra suteiktas leidimas.

.	Leidimai civilinių bepiločių orlaivių skrydžiams draudžiamojoje arba ribojamojoje zonoje gali būti išduodami tik išimtinio būtinumo atveju, kai skrydis būtinas draudžiamojoje zonoje esančių strateginę reikšmę nacionaliniam saugumui užtikrinti turinčių objektų, patenkančių į Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių sąrašą (patvirtintą įstatymu), veiklai vykdyti, stebėti ar kontroliuoti.
.	Kitu nei šio tvarkos aprašo 13 punkte nurodytu atveju leidimai išduodami, jei paraiška vykdyti skrydį suderinta su zonos steigėjais.
.	Paraiška dėl leidimo skristi draudžiamojoje arba ribojamojoje zonoje suteikimo siunčiama KOP faksu +370 37 39 9027 arba elektroniniu paštu paraiskos.kop@mil.lt.
.	Pareiškėjas, pildydamas paraišką dėl leidimo skristi draudžiamojoje arba ribojamojoje zonoje su civiliu bepiločiu orlaiviu, privalo užpildyti paraiškos A dalį ir pateikti šią informaciją:
.	 planuojamo skrydžio datą ir laiką (UTC);
.	 detalų planuojamo skrydžio maršrutą (Latlong pagal WGS84);
.	 draudžiamosios arba ribojamosios zonos pavadinimą ar numerį;
.	 maksimalų planuojamą aukštį (metrai nuo žemės paviršiaus);
.	 informaciją apie bepilotį orlaivį ir jo valdytoją (kai toks leidimas yra būtinas):
.	bepiločio orlaivio techninės apžiūros taloną, jei jo nėra – bepiločio orlaivio savininko vardą ir pavardę, bepiločio orlaivio gamintoją (markę ir modelį), registracijos ženklą, maksimalią kilimo masę (kg);
.	bepiločio orlaivio valdytojo vardą ir pavardę, gimimo datą ir jo kontaktinius duomenis (telefono pagrindinį ir atsarginį numerius ir el. paštą);
.	Lietuvos transporto saugos administracijos (toliau – LTSA) išduotą leidimą / licenciją, suteikiančią teisę vykdyti skrydžius specialiomis sąlygomis;
.	 skrydžio tikslą;
.	 dokumentą, pagrindžiantį skrydžio tikslą, ir skrydžio suderinimo su zonos steigėju arba su suinteresuotu juridiniu asmeniu raštą arba derinimo elektroniniu paštu išrašą.
.	Sprendimą dėl leidimo išdavimo civilinių bepiločių orlaivių skrydžiams draudžiamojoje arba ribojamojoje zonoje priima KOP vadas arba jo įgaliotas asmuo, atsižvelgęs į zonos steigėjo arba suinteresuoto juridinio asmens pateiktą rekomendaciją.
.	Sprendimas perduodamas užpildant paraiškos B dalį ir persiunčiant paraišką pareiškėjui, Regioninio skrydžių valdymo centro pamainos viršininkui ir, esant poreikiui, zonos steigėjui arba suinteresuotam juridiniam asmeniui paraiškoje ir priede nurodytais kontaktais.
.	Pareiškėjas paraišką pateikia ne vėliau kaip likus 3 (trims) darbo dienoms iki numatomo skrydžio, o sprendimas priimamas ne vėliau kaip likus 1 (vienai) darbo dienai iki numatomo skrydžio.   
.	Pareiškėjas privalo užtikrinti, kad:
.	 gavęs KOP OB teigiamą sprendimą dėl skrydžio draudžiamoje zonoje:
.	 bepiločio orlaivio skrydžio atveju Lietuvos Respublikos aerodromų skrydžių valdymo zonų ribose, jei skrydis bus vykdomas virš Civilinės aviacijos administracijos direktoriaus 2014 m. sausio 23 d. įsakymu Nr. 4R-17 „Dėl Bepiločių orlaivių naudojimo taisyklių patvirtinimo“ patvirtintose Bepiločių orlaivių naudojimo taisyklėse (toliau – Bepiločių orlaivių naudojimo taisyklės) nustatytų ribų, dieną prieš skrydį atitinkamai informuos valstybės įmonės „Oro navigacija“ Oro eismo vadybos skyrių (el. p. amc@ans.lt), užpildydamas minėtose taisyklėse pateiktą paraišką;
.	bepiločio orlaivio skrydžio metu laikysis Bepiločių orlaivių naudojimo taisyklių ir kitų bepiločių orlaivių veiklą reglamentuojančių teisės aktų reikalavimų bei išduotame KOP OB leidime nurodytų skrydžio sąlygų;
.	 bepiločio orlaivio valdytojas, prieš vykdydamas skrydį prie Valstybės apsaugos departamento prie Vidaus reikalų ministerijos (toliau – VAD) saugomo objekto, susisieks su VAD budėtoju tel. 8 706 63122;
.	 bepiločio orlaivio valdytojas, prieš pradėdamas skrydį ir jį iškart pabaigęs, informuos KOP OB tel. +370 800 01 236 arba tel. +370 37 30 7504;
.	informuos KOP OB tel. +370 37 30 7504, tel. +370 800 01 236 arba elektroniniu paštu paraiskos.kop@mil.lt ir valstybės įmonės „Oro navigacija“ Skrydžių srautų planavimo ir duomenų dorojimo skyrių (el. p. fmp@ans.lt), jei skrydis dėl kokių nors priežasčių nebus vykdomas;
.	 bepiločio orlaivio valdytojas skrydžio vykdymo metu su savimi turėtų:
.	 asmens tapatybę patvirtinantį dokumentą;
.	 skrydžiui į draudžiamąją ar ribojamąją zoną išduotą leidimą;
.	 LTSA išduotą leidimą / licenciją, suteikiančią teisę vykdyti skrydžius specialiomis sąlygomis (kai toks leidimas yra būtinas vadovaujantis 20.1 papunktyje nurodytais teisės aktais).

.	Lietuvos ir NATO/ES šalių valstybės orlaivių (išskyrus KOP ir Valstybės sienos apsaugos tarnybos prie Lietuvos Respublikos vidaus reikalų ministerijos (toliau – VSAT) orlaivius) skrydžiai draudžiamojoje zonoje galimi tik esant būtinybei:
.	 kai skrydis būtinas paieškos ir gelbėjimo bei teršimo incidento likvidavimo darbams atlikti;
.	 kai skrydis būtinas stichinių nelaimių padariniams, didelės apimties gaisrams likviduoti, įvykus ekstremaliai ar kitai situacijai;
.	 kai skrydis būtinas viešajam saugumui užtikrinti;
.	 kai skrydis būtinas draudžiamojoje zonoje esančių strateginę reikšmę nacionaliniam saugumui užtikrinti turinčių objektų, patenkančių į Lietuvos Respublikos svarbių objektų strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių sąrašą (patvirtintą įstatymu), veiklai vykdyti, stebėti ar kontroliuoti;
.	 kai skrydžiai vykdomi tarptautinių pratybų ir mokymų tikslais. 
.	Informacija apie skrydžių poreikį draudžiamojoje zonoje pateikiama KOP OB                  tel. +370 37 30 7504 arba tel. +370 800 01 236 prieš planuojamą tokio pobūdžio skrydį, bet ne vėliau kaip likus 30 min. iki įskridimo į zoną pradžios.
.	Pareiškėjas, pateikdamas informaciją apie planuojamą skrydį draudžiamojoje zonoje, nurodo:
.	 orlaivio tipą;
.	 orlaivio šaukinį (jeigu yra);
.	 detalų skrydžio maršrutą ir skrydžio aukštį / skrydžio lygį;
.	 planuojamą pakilimo laiką ir skrydžio trukmę (UTC);
.	 radiolokacinio atsakiklio kodą (jeigu yra);
.	 skrydžio tikslą;
.	 planuojamą įskridimo į draudžiamąją zoną ir išskridimo iš jos laiką ir vietą;
.	  minimalų būtiną priartėjimą iki saugomo (pavojingo) objekto;
.	 jei planuojama tūpti (kilti) zonos viduje – tūpimo (kilimo) aikštelių pozicijas (pagrindines ir atsargines);
.	bepiločio orlaivio skrydžio atveju – valdytojo kontaktus (pagrindinį ir atsarginį telefono numerius).
.	Pateikta informacija yra prašymas išduoti leidimą skrydžiui į draudžiamąją zoną.
.	Sprendimą dėl leidimo Lietuvos ir NATO/ES šalių valstybės orlaivių skrydžiams draudžiamojoje zonoje priima KOP OB, gavęs informaciją, ne vėliau kaip per 25 minutes. 
.	Leidimą ir kitą informaciją apie galimą kitų orlaivių veiklą draudžiamojoje zonoje KOP OB perduoda informacijos pateikėjui, prašiusiam leidimo, nurodydamas (esant poreikiui) nustatomas skrydžio vykdymo sąlygas.
.	Apie leidimus Lietuvos ir NATO/ES šalių valstybės orlaivių skrydžiams draudžiamojoje zonoje KOP OB informuoja KOP vadą, Regioninio skrydžių valdymo centro pamainos viršininką tel. +370 706 94 599 / +370 698 50 692, zonos steigėją arba suinteresuotą juridinį asmenį.
.	Lietuvos ir NATO/ES šalių valstybės orlaiviai privalo pateikti skrydžio planą, kurio 15 laukelyje (skrydžio maršrutas), esant galimybei, turi būti nurodytos draudžiamosios zonos, į kurias įskristi yra suteiktas leidimas.

.	Išduotas leidimas skrydžiui draudžiamojoje zonoje galioja vienam jame nurodytam orlaiviui arba orlaivių grupės skrydžio maršrutui nurodytu laiku.
.	KOP ir VSAT orlaivio įgula prieš planuojamą įskridimą į draudžiamąją zoną privalo informuoti KOP OB tel. +370 37 30 7504 arba tel. +370 800 01 236. KOP OB atitinkamai apie tai informuoja valstybės įmonės „Oro navigacija“ Regioninio skrydžių valdymo centro pamainos viršininką tel. +370 706 94 599 (+370 698 50 692) ir, esant poreikiui, zonos steigėją arba suinteresuotą juridinį asmenį.
.	Lietuvos ir NATO/ES šalių valstybės bepiločio orlaivio skrydžio vykdymo metu turi būti laikomasi Bepiločių orlaivių naudojimo taisyklėse, ir kituose, bepiločių orlaivių veiklą reglamentuojančiuose dokumentuose, nustatytų bei išduotame leidime nurodytų skrydžio sąlygų.
.	KOP ir NATO/ES karinių orlaivių skrydžiams ribojamojoje zonoje atskiro leidimo nereikia.
.	Aktyvuotoje ribojamojoje zonoje civilinių orlaivių (ir civilinių bepiločių orlaivių), taip pat Lietuvos ir NATO/ES šalių valstybės orlaivių (išskyrus KOP ir NATO/ES karinius orlaivius) skrydžiai yra draudžiami. 

___________________

